《杂感六首（万历初，江陵当国时作）》
明代·梅鼎祚

鹍鸡厉其羽，玄鸟归故乡。
日夕凉猋发，大火戢朱光。
阴气驯以至，草木率焜黄。
九六代为穷，龙战血从横。
坚冰自有时，圣人戒履霜。

作者简介：（1553—1619）明宁国府宣城人，字禹金。梅守德子。诸生。诗文博雅。以不得志于科场，弃举子业。申时行欲荐于朝，辞不赴，归隐书带园，构天逸阁，藏书著述于其中。诗宗法李、何。精音律，有传奇《玉合记》、《长命缕》、杂剧《昆仑奴》，好用典故骈语。另编纂《才鬼记》、《青泥莲花记》，又有《梅禹金集》等。